text: Den Kongelige Ballet og talenter fra Billund optræder sammen
  28 november 2016 kl. 21.56
  I et nyt samarbejde skal unge balletdansere og unge kulturtalenter fra Billund være med til at inspirere hinanden, så de bliver endnu dygtigere.
  En gruppe helt unge dansere fra Den Kongelige Ballet er i denne uge på besøg i Billund. Her skal de sammen med lokale unge på Kulturskolen opføre forestillinger for kommunens skolelever.
  Men de skal også sørge for at nogle borgere i Billund får en helt anderledes kulturoplevelse - helt tæt på.
  Blandt dem er Ulla Kristensen. Hun og veninderne var mandag vidne til en forestilling – hjemme i køkken-alrummet.
  - Det er i hvert fald en meget anderledes mandag eftermiddag, sagde Ulla Kristensen til TV SYD.
  To piger fra Den Kongelige Ballets Kompagni B og det lokale musiktalent Mads Nørholm Kristensen, sørgede for den intime kulturoplevelse.
  Mads Nørholm Kristensen, elev, Billund Kulturskole: "De har en helt anden og meget mere professionel tilgang til det. Det kan man lære noget af dem af."
  Træningen foregår i denne uge i Billund Idrætscenter, hvor de unge balletdansere og talenter fra Billund Kulturskole i fællesskab arbejder sammen og lærer af hinanden.
  - Det er til stor inspiration for dem, at møde andre unge mennesker, som også brænder for deres kunst, forklarer Eva Lillegaard Hansen, der er koordinator på Billund Kulturskole.
  Omvendt er det rart for ballettalenterne, at komme lidt mere ud.
  Ulla Kristensen, Billund: "Det var fantastisk. Lige så hårene rejste sig. Jeg har aldrig oplevet noget lignende."
  - Det er nogen gange lidt isoleret på Kongens Nytorv. Så det er godt i deres alder at komme så tæt på publikum, fortæller leder af Den Kongelige Ballets Kompagni B, Ann Crosset.
  Det lokale musiktalent kan nikke genkendende til, at de lærer af balletdanserne.
  - De har en helt anden og meget mere professionel tilgang til det. Det kan man lære noget af dem af, uddyber Mads Kristensen.
  Hjemme hos Ulla Kristensen er glæden også stor.
  - Det var fantastisk. Lige så hårene rejste sig. Jeg har aldrig oplevet noget lignende, slutter Ulla Kristensen.
  I løbet af ugen er der også forestillinger for flere hundrede af Billund Kommunes skolebørn. Den har balletdanserne og eleverne fra Kulturskolen også lavet sammen.
  